

**117 Υποτροφίες στις Περιφέρειες της Ελλάδας**

**Ακαδημαϊκό Έτος 2019-2020**

Αθήνα, 19 Αυγούστου 2019

Προς:

κ. Αλέξανδρο Καχριμάνη, Περιφερειάρχη Ηπείρου

Aξιότιμε κύριε Καχριμάνη,

Σας ευχαριστούμε θερμά που κάθε χρόνο ανταποκρίνεστε θετικά στην πρωτοβουλία μας **«Υποτροφίες στις Περιφέρειες»** και κινείτε έγκαιρα τις διαδικασίες για την επιλογή των υποτρόφων με κοινωνικο-οικονομικά κριτήρια.

Πιστεύοντας ότι η ενέργειά μας αυτή είναι μέσα στο πνεύμα της δύσκολης οικονομικής συγκυρίας που βιώνουμε, έχουμε εντάξει το θεσμό **«Υποτροφίες στις** **Περιφέρειες»** στο ευρύτερο πλάνο δράσεων Εταιρικής Κοινωνικής Ευθύνης των εκπαιδευτικών μας φορέων, με στόχο να ικανοποιήσουμε την ανάγκη για σπουδές νέων με επιδόσεις στο Λύκειο, που δεν έχουν την οικονομική δυνατότητα να σπουδάσουν !

Με την παρούσα επιστολή, θα θέλαμε να σας ενημερώσουμε ότι θα συνεχίσουμε για 5η χρονιά φέτος το θεσμό **«Υποτροφίες** **στις Περιφέρειες»**, ο οποίος στέφθηκε πανελλαδικά με μεγάλη επιτυχία, για νέες και νέους που επιθυμούν να σπουδάσουν, αλλά δεν έχουν τους οικονομικούς πόρους.

Έχουμε αποφασίσει να προσφέρουμε, και φέτος, **9 υποτροφίες σπουδών σε κάθε Περιφέρεια** της χώρας μας, ήτοι **συνολικά 117 υποτροφίες** σε όλες τις Περιφέρειες της Ελλάδος.

Σας παρακαλούμε όπως προβείτε στις απαραίτητες ενέργειες, ώστε να προχωρήσει η διαδικασία για την επιλογή των υποτρόφων για το ακαδημαϊκό έτος 2019-2020, με τα αντικειμενικά κοινωνικά κριτήρια που θα ορίσετε.

Παρακαλούμε όπως, η προσφορά μας αυτή, ο τρόπος παροχής των υποτροφιών, αλλά και οι όροι & προϋποθέσεις, ανακοινωθούν τόσο στον επίσημο ιστότοπο της Περιφέρειας Ηπείρου, όσο και στα τοπικά έντυπα και ηλεκτρονικά ΜΜΕ, ώστε να υπάρχει ευρεία συμμετοχή και να φανεί η αντικειμενικότητα της επιλογής των υπότροφων.

Με τη δική σας συνεργασία, μπορούμε να δώσουμε ελπίδα και όραμα για το μέλλον πολλών νέων μας, των οποίων οι οικογένειες πλήττονται από την οικονομική κρίση.

ΥΓ. Επισυνάπτεται έγγραφο για τη διαδικασία ανάδειξης των υποτρόφων, τους όρους/προϋποθέσεις και τον αριθμό των υποτροφιών, καθώς και για τους εκπαιδευτικούς φορείς, όπου θα μπορούν να φοιτήσουν οι επιλεγέντες υπότροφοι.

Μετά τιμής,

Ιωάννα Σίμη

Τμήμα Υποτροφιών